
În raport cu obiectul şi conţinutul său, proiectul de lege face parte din categoria legilor ordinare.

RAPORT 
asupra Proiectului de Lege privind modificarea şi completarea Legii nr.227/2015 privind Codul fiscal

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru buget, finanţe și bănci a fost sesizată pentru dezbatere în fond, cu Proiectul de Lege Proiectului de Lege privind modificarea şi completarea Legii nr.227/2015 privind Codul fiscal, transmis  cu adresa PL-x nr. 118/2026 din 24 februarie 2026.
Senatul, în calitate de primă Cameră sesizată, a adoptat proiectul de lege în data de 23 februarie 2026, ca urmare a depaşirii termenului de adoptare, potrivit art.75 alin.(2) teza a III-a din Constituţia României republicată. 
Conform prevederilor art. 75 din Constituţia României, republicată şi ale art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 
La dezbaterea proiectului de lege s-au avut în vedere avizele: Consiliul Legislativ, Consiliul Economic și Social, Opinia Consiliului Fiscal, Comisiei pentru muncă şi protecţie socială şi Comisiei pentru drepturile omului, culte şi problemele minorităţilor naţionale.

Proiectul de lege   are ca obiect de reglementare modificarea şi completarea Legii nr.227/2015, în vederea introducerii posibilităţii ca angajatorii să acorde angajaţilor, titulari ai unui contract individual de muncă, sume reprezentând participare la profit, în limita a 15% din profitul brut aferent exerciţiului financiar precedent. Totodată, acordarea acestor sume este condiţionată, printre altele, de îndeplinirea unei anumite vechimi în muncă de către angajat şi de faptul că acesta nu a avut, în ultimii 5 ani anteriori exerciţiului financiar pentru care se acordă venitul, calitatea de acţionar, asociat sau administrator al contribuabilului. De asemenea, proiectul prevede instituirea unor facilităţi fiscale atât pentru angajatori, cât şi pentru salariaţi, ca urmare a participării acestora la profit.
Potrivit prevederilor art.62 şi art.133 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanțe și bănci au examinat proiectul de lege în ședința cu prezență fizică şi online, din data de 19 mai 2026. La şedinţa comisiei, deputații și-au înregistrat prezența conform listelor de prezență. 
La dezbaterea proiectului de lege a participat, în calitate de invitat, domnul Mohammad Murad - în calitate de inițiator și dl. Attila GYÖRGY– Subsecretar de stat în Ministerul Finanțelor.
În urma examinării proiectului de lege şi a opiniilor exprimate, membrii comisiei au hotărât, cu majoritate de voturi, să transmită plenului Camerei Deputaților prezentul raport prin care se propune adoptarea Proiectului de privind modificarea şi completarea Legii nr.227/2015 privind Codul fiscal, cu amendamentele admise prezentate în Anexa nr. 1
Amendamentele respinse se regasesc în Anexa nr. 2.
În raport cu obiectul şi conţinutul său, proiectul de lege face parte din categoria legilor ordinare.
	
PREȘEDINTE,
Bogdan-Iulian HUȚUCĂ
	
SECRETAR,
Iulius-Marian FIRCZAK


	Şef serviciu, 
Giorgiana Ene
	Consilier parlamentar,
Cristina Panfili

Anexa nr. 1
AMENDAMENTE ADMISE

In timpul dezbaterilor deputații au admis următoarele amendamente:

	Nr. crt.
	Text Cod Fiscal în vigoare
	Text adoptat de Senat
	Text propus de comisie
(autorul amendamentului admis)
	Motivare

	1. 
	
	Lege
privind modificarea și completarea Legii nr.227/2015 privind Codul fiscal
	           Nemodificat

	


	2. 
	
	Art .l.- Legea nr.227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările și completările ulterioare, se completează după cum urmează:
	Art .l.- Legea nr.227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările și completările ulterioare, se modifică și se completează după cum urmează:
	Tehnica legislativa

	3. 
	
	1.	La Titlul II „Impozitul pe profit", Capitolul II „Calculul rezultatului fiscal", după articolul 25 alineatul (l) litera m), se introduce o nouă literă, n), cu următorul cuprins:

„n) sumele acordate angajaților cu contract individual de muncă, cu titlu de participare Ia profit, in limita a 15% din profitul brut al exercițiului financiar precedent, potrivit condițiilor stabilite Ia art. 251 ."
	1. La articolul 25 alineatul (3), după litera m) se introduce o nouă literă, lit. m1), cu următorul cuprins:

 m1) sumele acordate angajaților cu contract individual de muncă, cu titlu de participare la profit, în limita a 15% din profitul brut al exercițiului financiar precedent, potrivit condițiilor stabilite la art. 252 ."
	 


	4. 
	
	2.După articolul 25 se introduce un nou articol, articolul 251, cu următorul cuprins:

„Art. 251 - Participarea angajaților la profit



(1) Contribuabilii obligați la plata impozitului pe profit potrivit prevederilor art. 13 pot acorda angajaților cu contract individual de muncă venituri din participarea
la profit, în limita a 15% din profitul brut al exercițiului financiar precedent.

(2) Pentru aplicarea prevederilor alin.(1), profitul brut se determină din situațiile financiare anuale auditate şi depuse la organele competente.

(3) Acordarea veniturilor din participarea la profit se poate face numai dacă sunt îndeplinite cumulativ următoarele condiții:

a) contribuabilul a înregistrat profit brut în exerciţiul financiar pentru care se acordă participarea;
b) contribuabilul şi-a îndeplinit obligațiile fiscale scadente către bugetul general consolidat;

c) angajatul beneficiar a lucrat efectiv în cadrul contribuabilului cel puțin 12 luni consecutive la data acordării venitului şi nu a avut calitatea de acționar, asociat, administrator în cadrul contribuabilului în ultimii 5 ani anteriori exercițiului financiar
pentru care se acordă venitul din participarea la profit."

















(4) Suma totală acordată în cadrul unui exercițiu financiar tuturor angajaților cu titlu de participare la profit nu poate depăși 15% din profitul brut al exercițiului financiar precedent.

(5) Angajatorul poate diferenția sumele acordate angajaţilor în funcție de criterii obiective stabilite prin regulament intern sau prin decizia organului de conducere.

(6) Veniturile acordate potrivit alin.(1) constituie cheltuieli deductibile la calculul rezultatului fiscal al contribuabilului.

(7) Contribuabilul are obligația să țină evidența distinctă a veniturilor acordate din participarea la profit şi să emită documentele justificative corespunzătoare.


(8) În cazul în care contribuabilul nu respectă limitele şi condițiile prevăzute de prezentul articol, sumele acordate în plus față de aceste limite se consideră venituri
din salarii şi se supun regimului fiscal aplicabil acestora."
	2. După articolul 251 se introduce un nou articol, art. 252, cu următorul cuprins:

„Art. 252 - Participarea angajaților la profit



(1) Nemodificat




(2) Nemodificat



(3) Nemodificat


a) nemodificat

b) nemodificat


c) angajatul beneficiar a avut un raport de muncă cu același angajator și o vechime neîntreruptă de minimum 24 de luni, calculată la data efectuării plății, și nu a avut calitatea de acționar, asociat sau administrator în cadrul contribuabilului în ultimii 5 ani anteriori exercițiului financiar pentru care se acordă venitul din participarea la profit. În calculul vechimii se includ perioadele lucrate la angajatorul anterior în situațiile de transfer al întreprinderii, al unității sau al unor părți ale acestora în condițiile Legii nr. 67/2006 privind protecţia drepturilor salariaţilor în cazul transferului întreprinderii, al unităţii sau al unor părţi ale acestora, cu modificările ulterioare, precum și în situațiile de fuziune, divizare, transformare sau succesiune universală a angajatorului, dacă raportul de muncă a continuat prin efectul legii.”

(4) nemodificat



(5)Nemodificat



(6)Nemodificat

(7)Nemodificat



(8)Nemodificat




   
  
(9) Acordarea veniturilor din participarea la profit potrivit prezentului articol este condiționată de menținerea, pentru fiecare angajat beneficiar, a salariului de bază brut lunar prevăzut în contractul individual de muncă aflat în plată la data acordării, pe durata întregului an financiar care face obiectul realizării profitului brut și nu poate constitui motiv pentru diminuarea ulterioară a acestuia ca urmare a acordării sumelor reprezentând participarea la profit; de aceste venituri nu pot beneficia, chiar dacă au calitatea de salariat al angajatorului, acționarii, asociații și administratorii societății, sumele corespunzătoare se reîncadrează fiscal și se supun regimului fiscal aplicabil veniturilor din salarii și asimilate salariilor.
Autor: Deputat Huţucă Bogdan Grup parlamentar PNL


(10) Cuantumul venitului din participarea la profit acordat unui angajat beneficiar nu poate depăși, pe an financiar, totalul veniturilor salariale nete încasate de acesta de la același angajator în ultimele 12 luni anterioare lunii în care se efectuează plata; 
(11) Prin venituri salariale nete în sensul alin. (10) se înțeleg sumele efectiv plătite angajatului, după reținerea contribuțiilor sociale obligatorii și a impozitului pe venit conform art. 78 din Legea nr. 227/2015, cu modificările și completările anterioare,  reprezentând salariul de bază, sporurile cu caracter permanent prevăzute în contractul individual de muncă sau în contractul colectiv de muncă aplicabil, precum și indemnizațiile aferente concediilor de odihnă; nu se includ în baza de calcul a plafonului tichetele de masă, voucherele de vacanță, primele ocazionale, bonusurile de performanță, sporurile cu caracter temporar, indemnizațiile de delegare/detașare și orice alte sume cu caracter ocazional sau cu regim fiscal special. 
Autor: Grupul parlamentar AUR  

(12) Sumele care exced plafonul prevăzut la alin. (11) se reîncadrează fiscal și se supun regimului fiscal aplicabil veniturilor din salarii și asimilate salariilor.            
Autor: Hutuca Bogdan, Grup parlamentar PNL

	

	5. 
	Art. 76: Definirea veniturilor din salarii şi asimilate salariilor
...
(2)	Regulile de impunere proprii veniturilor din salarii se aplică şi următoarelor tipuri de venituri, considerate asimilate salariilor:
.....
e)	sume reprezentând participarea salariaţilor la profit, potrivit legii;
	3. Articolul 76 alineatul (2) litera e) se abrogă.

	 3.La articolul 76 alineatul (2), litera e) se abrogă.
	Tehnică legislativa


	6. 
	
	4.La Titlul IV „Impozitul pe venit", Capitolul X „Venituri din alte surse", după articolul 114 alineatul (2) litera m), se introduce o nouă literă, n), cu următorul cuprins:

„n) veniturile din participarea angajaților la profit, acordate de către contribuabilii obligați la plata impozitului pe profit potrivit art. 13, în condițiile prevăzute la art. 251 "
	 4.La articolul 114 alineatul (2), după litera m2), se introduce o nouă literă, lit. m3), cu următorul cuprins:


„m3) veniturile din participarea angajaților la profit, acordate de către contribuabilii obligați la plata impozitului pe profit potrivit prevederilor art. 13, în condițiile prevăzute la art. 252 "
	Tehnică legislativă


	7. 
	Art. 115 - Calculul impozitului și termenul de plată

(1) Impozitul pe venit se calculează prin reținere la sursă la momentul acordării veniturilor de către plătitorii de venituri, prin aplicarea asupra venitului brut a unei cote de:

a) 10% pentru veniturile prevăzute la art. 114 alin. (2) lit. a)-g), j)-k1) și m2);
	
	5. La articolul 115 alineatul (1) litera a) se modifică și va avea următorul cuprins:






a)10% pentru veniturile prevăzute la art. 114 alin.(2) lit. a) –g), j) – k1), m2) şi m3);


	Tehnică legislativă

	8. 
	Art. 139: Baza de calcul al contribuţiei de asigurări sociale în cazul persoanelor fizice care realizează venituri din salarii sau asimilate salariilor
(1)	Baza lunară de calcul al contribuţiei de asigurări sociale, în cazul persoanelor fizice care realizează venituri din salarii sau asimilate salariilor, o reprezintă câştigul brut realizat din salarii şi venituri asimilate salariilor, în ţară şi în alte state, cu respectarea prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, care include:
...
h)sumele reprezentând participarea salariaţilor la profit, potrivit legii;
	5. Articolul 139 alineatul (l) litera h) se abrogă.
	6.La articolul 139 alineatul (1), litera h) se abrogă.
	Tehnica legislativa


	9. 
	
	6. După articolul 142 litera z2) se introduce o nouă literă, z3 ), cu următorul cuprins:

„z3) veniturile din alte surse prevăzute la art. 114 lit. n)."
	7.La articolul 142, după litera y) se introduce o nouă literă, lit. y1), cu următorul cuprins: 

y1) veniturile din alte surse prevăzute la art. 114  alin. (2) lit m3)
	Tehnica legislativa

	10. 
	Art. 155: Categorii de venituri supuse contribuţiei de asigurări sociale de sănătate






...
h)	venituri din alte surse, definite conform art. 114.
	7.La Titlul V „Contribuții sociale obligatorii", Capitolul III „ Contribuția de asigurări sociale de sănătate datorată Fondului național unic de asigurări sociale de sănătate", articolul 155 alineatul (l) litera h) se modifică va avea următorul cuprins:


,,h) venituri din alte surse, definite conform art.114, cu excepția lit.n)."
	8.La articolul 155 alineatul (1), litera h) se modifică și va avea următorul cuprins:







h) venituri din alte surse definite potrivit art.114, cu excepția celor prevăzute la alin. (2) lit m3) .
	Tehnica legislativa


















	11. 
	Art. 157: Baza de calcul al contribuţiei de asigurări sociale de sănătate în cazul persoanelor fizice care realizează venituri din salarii sau asimilate salariilor 
...
j)	sumele reprezentând participarea salariaţilor la profit, potrivit legii;

	8.Articolul 157 alineatul (l ) litera j) se abrogă.
	9.La articolul 157 alineatul (1), litera j) se abroga.







	Tehnica legislativa









	12. 
	Art. 2204: Baza de calcul al contribuţiei asiguratorii pentru muncă 
(1)	Baza lunară de calcul al contribuţiei asiguratorii pentru muncă o reprezintă suma câştigurilor brute realizate din salarii şi venituri asimilate salariilor, în ţară şi în străinătate, cu respectarea prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, care include:
...
f)	sumele reprezentând participarea salariaţilor la profit, potrivit legii;
	9.	Articolul 2204 alineatul (l) litera f) se abrogă.

	10 .La articolul 2204 alineatul (l), litera f) se abrogă.


	Tehnica legislativa



















	13. 
	
	Art.ll.- (l) Prezenta lege se aplică începând cu veniturile acordate pentru profiturile realizate în exercițiile financiare încheiate după data intrării în vigoare a prezentei legi.


(2) in termen de 60 de zile de la intrarea în vigoare a prezentei legi, Ministerul Finanțelor va elabora norme metodologice pentru aplicarea dispozițiilor privind participarea angajaților la profit, care vor stabili:


a)	condițiile modalitățile de justificare a criteriilor obiective de acordare a veniturilor din participarea la profit;
b)	documentele justificative necesare pentru aplicarea facilității fiscale;
c)	modalitățile de control fiscal al aplicării corecte a dispozițiilor.
	Art. II. - (1) nemodificat







(2) Veniturile prevăzute la alin. (1) pot fi acordate și în cursul exercițiului financiar, în baza situațiilor financiare interimare întocmite potrivit art.  28 alin. (10) din Legea contabilității nr. 82/1991, republicată, cu modificările și completările ulterioare, din care rezultă existența profitului brut aferent perioadei de raportare.
Sumele acordate în cursul exercițiului financiar se regularizează pe baza situațiilor financiare anuale aprobate potrivit legii.
În situația în care valoarea sumelor acordate depășește plafonul determinat pe baza situațiilor financiare anuale, diferența se recuperează sau se reîncadrează fiscal, după caz, potrivit normelor  metodologice.




	Tehnică legislativă






Anexa nr.2

AMENDAMENTE RESPINSE

	In timpul dezbaterilor deputații au respins următoarele amendamente:

	Nr. crt.
	Text Cod Fiscal în vigoare
	Text propus de comisie
(autorul amendamentului respins)
	Motivarea 
1. Admiterii
 2. respingerii

	
	
	Alin. (9) Acordarea veniturilor din participarea la profit potrivit prezentului articol este condiționată de menținerea, pentru fiecare angajat beneficiar, a salariului de bază brut lunar prevăzut în contractul individual de muncă aflat în plată la data acordării, pe durata întregului an financiar care face obiectul realizării profitului brut și nu poate constitui motiv pentru diminuarea ulterioară a acestuia ca urmare a acordării sumelor reprezentând participarea la profit; de aceste venituri nu pot beneficia, chiar dacă au calitatea de salariat al angajatorului, acționarii, asociații și administratorii societății, sumele corespunzătoare se reîncadrează fiscal și se supun regimului fiscal aplicabil dividendelor.

Autor: Grup parlamentar AUR
	1. Identificarea mecanismului fiscal de optimizare pe care amendamentul îl previne. Forma adoptată de Senat instituie un regim fiscal substanțial favorabil pentru veniturile din participarea la profit: aceste venituri se califică drept cheltuieli deductibile la calculul impozitului pe profit potrivit art. 25 lit. n) nou-introdus, se mută din categoria veniturilor asimilate salariilor (art. 76 alin. (2) lit. e), care se abrogă) în categoria veniturilor din alte surse (art. 114 lit. n) nou-introdus) și sunt scutite de contribuțiile sociale obligatorii prin abrogarea art. 139 alin. (1) lit. h), art. 157 alin. (1) lit. j) și art. 220^4 alin. (1) lit. f), respectiv prin introducerea art. 142 lit. z^3).
2. Schema concretă de optimizare fiscală pe care amendamentul o blochează. În absența unei norme exprese de condiționare, angajatorul poate proceda la reducerea salariului de bază brut lunar al angajatului cu o sumă X, urmată de acordarea aceleiași sume X cu titlu de participare la profit, potrivit art. 25^2. Operațiunea produce următoarele efecte fiscale cumulate: (i) cheltuielile cu salariile scad cu X, iar profitul brut crește mecanic cu aceeași valoare; (ii) acordarea sumei X cu titlu de participare la profit constituie cheltuială deductibilă, profitul impozabil revenind la nivelul anterior, fără sarcină fiscală pe profit suplimentară pentru angajator; (iii) pe suma X nu se mai datorează contribuția de asigurări sociale de 25%, contribuția de asigurări sociale de sănătate de 10% și contribuția asiguratorie pentru muncă de 2,25%, fiind aplicabil exclusiv impozitul pe venit de 10% prevăzut pentru veniturile din alte surse.
3. Cuantificarea pierderii fiscale pentru bugetele publice. Pentru fiecare unitate monetară redirecționată din salariul de bază în participarea la profit, bugetul asigurărilor sociale de stat înregistrează o pierdere directă de 25%, Fondul național unic de asigurări sociale de sănătate o pierdere directă de 10%, iar bugetul de stat o pierdere directă de 2,25% prin contribuția asiguratorie pentru muncă. Cumulat, redirecționarea unei singure unități monetare produce o pierdere fiscală pentru bugetele publice de aproximativ 37,25%, în timp ce angajatorul obține o economie efectivă echivalentă, fără ca angajatul beneficiar să primească în mod real un venit suplimentar față de situația anterioară.
4. Prejudiciul indirect adus angajatului beneficiar. Diminuarea salariului de bază brut, chiar compensată aparent prin acordarea participării la profit, produce angajatului beneficiar pierderi colaterale: reducerea bazei de calcul pentru stagiul de cotizare la pensie, diminuarea drepturilor viitoare la indemnizații de concediu medical, indemnizație de șomaj, indemnizație de maternitate, precum și reducerea bazei pentru calculul drepturilor salariale viitoare. Amendamentul protejează astfel nu doar bugetele publice, ci și drepturile sociale dobândite ale angajatului.
5. Corelarea cu sancțiunea deja existentă la art. 25^2 alin. (8). Trimiterea expresă la regimul fiscal aplicabil veniturilor din salarii, prevăzut la alin. (8), asigură coerența sistematică a articolului 25^2. Sancțiunea fiscală nu introduce un mecanism nou, ci extinde aplicarea mecanismului deja consacrat de Senat pentru depășirea limitelor și nerespectarea condițiilor, asigurând astfel uniformitatea regimului sancționator în cadrul aceluiași articol.
6. Suportarea exclusivă a sancțiunii fiscale de către angajator. Restabilirea situației economice anterioare schemei de optimizare. Atribuirea expresă a sarcinii fiscale către angajator, fără drept de regres asupra angajatului, este indispensabilă pentru eficacitatea normei anti-abuz. În regimul fiscal aplicabil veniturilor din salarii, contribuția de asigurări sociale de 25%, contribuția de asigurări sociale de sănătate de 10% și impozitul pe venit de 10% sunt, potrivit legii, plătite de angajat și reținute de angajator. În absența unei dispoziții exprese, angajatorul – după ce este constatată schema de optimizare – ar putea regresa retroactiv aceste contribuții asupra angajatului prin rețineri salariale, transformând astfel angajatul beneficiar al protecției în plătitor real al sancțiunii. O asemenea inversare ar invalida finalitatea normei și ar produce o dublă vătămare a angajatului: substituirea inițială a salariului plus regresarea sancțiunii. Suportarea integrală a sarcinii fiscale de către angajator restabilește, ca rezultat economic, situația care ar fi existat în absența schemei de optimizare, asigurând astfel proporționalitatea și efectivitatea sancțiunii.
7. Precedent în tehnica legislativă fiscală română recentă: pierderea facilității fiscale ca sancțiune suportată de angajator. Soluția propusă urmează un precedent legislativ recent și consacrat în chiar Codul fiscal. Prin Ordonanța de urgență a Guvernului nr. 89/2025 pentru modificarea și completarea Legii nr. 227/2015 privind Codul fiscal, publicată în Monitorul Oficial nr. 1203 din 24 decembrie 2025, legiuitorul a instituit, pentru perioada 1 ianuarie 2026 – 31 decembrie 2026, o facilitate fiscală constând în neimpozitarea unei sume lunare de 300, respectiv 200 lei din veniturile din salarii. La alineatul (2) al articolului introdus prin OUG 89/2025 se prevede expres că „condiția (...) nu se consideră a fi îndeplinită dacă (...) este diminuat nivelul salariului de bază brut lunar stabilit potrivit contractului individual de muncă”. Pierderea facilității fiscale este suportată de angajator – care nu mai beneficiază de regimul favorabil –, iar nu de angajat. Prezentul amendament transpune aceeași tehnică legislativă consacrată în domeniul participării la profit: diminuarea salariului de bază brut atrage pierderea facilității fiscale, cu sarcina suportată de angajator. Soluția are, astfel, atât autoritate juridică, prin existența precedentului normativ, cât și coerență sistemică în arhitectura Codului fiscal.
8. Conformitatea cu Convenția OIM nr. 95/1949 privind protecția salariului – interdicția reținerilor pentru recuperarea pierderilor angajatorului. Convenția Organizației Internaționale a Muncii nr. 95/1949 privind protecția salariului, ratificată de România prin Decretul nr. 284/1973, consacră la articolul 8 principiul potrivit căruia reținerile din salariu nu sunt admise decât în condițiile și limitele prevăzute expres de legislația națională, prin contracte colective ori prin sentințe arbitrale. În interpretarea consacrată a Convenției, dată de Comitetul de Experți al OIM, nu sunt admisibile rețineri din salariu pentru recuperarea pierderilor suferite de angajator dincolo de cazurile expres prevăzute de lege. Sancțiunea fiscală pe care angajatorul ar urmări să o recupereze de la angajat – prin reținere salarială, compensare ori orice altă modalitate – ar reprezenta tocmai o asemenea formă de transfer al pierderii angajatorului către angajat, contrar standardului internațional. Interdicția expresă instituită prin amendament asigură conformitatea legislației române cu această obligație internațională asumată.
9. Conformitatea cu art. 169 din Legea nr. 53/2003 – Codul muncii. Caracterul de ordine publică al protecției. Potrivit art. 169 alin. (1) din Legea nr. 53/2003 – Codul muncii, republicată, cu modificările și completările ulterioare, „nicio reținere din salariu nu poate fi operată, în afara cazurilor și condițiilor prevăzute de lege”. Articolul 169 alin. (2) din Codul muncii precizează în mod expres că reținerile cu titlu de daune cauzate angajatorului nu pot fi efectuate decât dacă datoria salariatului este scadentă, lichidă și exigibilă și a fost constatată ca atare printr-o hotărâre judecătorească definitivă și irevocabilă. O sancțiune fiscală regresată asupra angajatului prin reținere salarială ar contraveni acestui principiu, întrucât: (i) sancțiunea este datorată de angajator, nu de angajat; (ii) angajatul nu este parte în raportul fiscal cu organul fiscal; (iii) nu există hotărâre judecătorească care să stabilească o datorie a angajatului față de angajator. Sancțiunea nulității absolute a oricărei clauze contrare, prevăzută la teza a IV-a a alineatului (9), asigură caracterul de ordine publică al protecției instituite și împiedică eludarea normei prin construcții contractuale.
10. Criteriu obiectiv de identificare, fără automatism, în acord cu regulile generale anti-abuz. Formularea „constituie indiciu” – iar nu „constituie automat” – aliniază norma propusă cu tehnica regulilor generale anti-abuz reglementate de Directiva (UE) 2016/1164 privind normele împotriva practicilor de evitare a obligațiilor fiscale, care reglementează prezumții relative, susceptibile de probă contrară prin justificarea unor cauze obiective. Intervalul de 12 luni anterioare sau ulterioare acordării asigură corelația temporală necesară pentru identificarea operațiunilor de optimizare, fără a împiedica reducerile salariale justificate prin cauze economice, tehnologice sau structurale aplicate uniform.
11. Conformitatea cu obiectivele declarate ale inițiatorilor PL-x. Expunerea de motive a PL-x nr. 118/2026 invocă expres principiul echității sociale și faptul că „angajații să beneficieze direct de rezultatele economice pozitive la realizarea cărora au contribuit prin munca și efortul lor”. Această finalitate este îndeplinită numai dacă participarea la profit reprezintă un beneficiu real suplimentar pentru angajat, iar nu o redirecționare contabilă a salariului existent. De asemenea, în secțiunea „Consultările derulate”, organizațiile sindicale au „solicitat măsuri de protecție împotriva discriminării în acordarea acestor beneficii” – iar prezentul amendament răspunde direct acestei cerințe.
12. Conformitatea cu principiile constituționale și standardele internaționale. Norma propusă este conformă cu art. 41 alin. (2) din Constituția României privind protecția socială a muncii, cu prevederile Convenției Organizației Internaționale a Muncii nr. 95/1949 privind protecția salariului, ratificată de România, și cu art. 31 din Carta drepturilor fundamentale a Uniunii Europene referitor la condiții de muncă echitabile și juste. Concomitent, contribuie la protejarea principiului echității fiscale consacrat la art. 3 din Codul fiscal, prin prevenirea redirecționării artificiale a obligațiilor contributive de la angajator la sistemul de asigurări sociale.

2. prin vot

	
	
	  (12) Sumele care exced plafonul prevăzut la alin. (11) se reîncadrează fiscal și se supun regimului fiscal aplicabil dividendelor.” 

	Art.II .-(2) In termen de 60 de zile de la data intrării în vigoare a prezentei legi, se modifică în mod corespunzător Normele metodologice de aplicare a Legii nr. 227/2015 privind Codul fiscal, aprobate prin Hotîrârea Guvernului nr. 1/2016, cu modificările și completările ulterioare, prin care se vor stabili:
a)	condițiile modalitățile de justificare a criteriilor obiective de acordare a veniturilor din participarea la profit;
b)	documentele justificative necesare pentru aplicarea facilității fiscale;
c)	modalitățile de control fiscal al aplicării corecte a dispozițiilor.

	Art. III. Companiile cu capital majoritar de stat, precum și regiile autonome, agențiile și autoritățile statului nu vor folosi facilitatea prevăzută la Art. 25^2 al Codului fiscal, privind participarea angajaților la profit.

